সদায় ব্যতিক্ৰমী ৰূপত জীৱন নিৰ্বাহ কৰিব বিচৰা জুবিন গাৰ্গে ( Zubeen ) এইবাৰ এটা ম'হক হিৰ' হিচাপে লৈ চিনেমা নিৰ্মাণ কৰাৰ কথা ঘোষণা কৰিছে।
ম'হটো কিনাৰ কাৰণটো বাখ্যা কৰি জুবিনে কয় যে ৰঞ্জু হাজৰিকাৰ বিখ্যাত উপন্যাস 'জুলু'ক লৈ তেওঁ অহাবছৰ এখন চিনেমা নিৰ্মাণ কৰিব। এই চিনেমাখনতে জুলু নামধাৰী ম'হটোৱে মুখ্য চৰিত্ৰত অভিনয় কৰিব।
ম'হটোক এবছৰ প্ৰশিক্ষণ দিয়া হ'ব বুলি জুবিনে উক্ত সংগীতানুষ্ঠানৰ মাজতে জানিবলৈ দিয়ে।
উল্লেখযোগ্য যে জীৱ-জন্তুৰ প্ৰতি অগাধ মৰম থকা জুবিন গাৰ্গে পূৰ্বেও বানপানীত উটি অহা গঁড়ৰ পোৱালিক ৰক্ষণাবেক্ষণ দিছিল। তাৰ নামটো ৰং ৰাখিছিল জুবিনে। অহাবছৰ এই গঁড়ৰ পোৱালিটোক কাজিৰঙাত এৰি দিয়া হ'ব বুলি জুবিনে বৃহস্পতিবাৰৰ সংগীতানুষ্ঠানত উল্লেখ কৰে।
আনহাতে মাজুলীৰ জনসাধাৰণ ছমাহ নাঁৱত থাকে আৰু ৬ মাহ গাড়ীৰে অহা-যোৱা কৰে বুলি মন্তব্য কৰি জুবিনে এবাৰ হ'লেও মাজুলীত গৈ মাজুলীবাসীৰ জীৱন-যাপন প্ৰণালীটো চাই আহিবৰ বাবে শ্ৰোতাসকলক উক্ত সংগীতানুষ্ঠানতে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
